Coba jelasin Sejarah dari Muse dalam bahasa melayu dong

Kesemua ahli kugiran ini pada awalnya bergiat aktif bersama beberapa kumpulan muzik berbeza di Teignmouth Community College pada awal 1990-an. Matthew Bellamy berjaya diuji bakat untuk posisi gitaris kumpulan milik Dominic Howard, Carnage Mayhem. Mereka bertukar nama kepada Gothic Plague. Mereka meminta Chris Wolstenholme - yang bermain dram untuk Fixed Penalty pada ketika itu - untuk belajar bermain bes, Wolstenholme bersetuju kemudian mempelajarinya, sementara Bellamy menjadi penyanyi dan penulis lagu untuk band. Mereka kembali bertukar nama kepada Rocket Baby Dolls yang membawakan gaya rock gotik-glam.

Pada tahun 1994, Rocket Baby Dolls memenangi peertandingan antara kugiran tempatan, sambil menghancurkan instrumen mereka semasa beraksi. Bellamy mengatakan, "Sepatutnya itu ialah sebuah protes, kenyataan, jadi, saat kami benar-benar menang, itu ialah kejutan, kejutan besar. Setelah itu, kami mulai serius." Tidak lama selepas itu, mereka menukar nama kugiran menjadi Muse - diilhamkan oleh guru seni Bellamy, Samuel Theoun yang turut disukai mereka kerana pendek dan kelihatan bagus dalam poster - dan berpindah dari Teignmouth.

1998-2000: EP sulung dan Showbiz

Setelah beberapa tahun mempunyai pangkalan peminat yang memberangsangkan, Muse mengadakan konsert-konsert pertama mereka di London dan Manchester. Kumpulan ini kemudian bertemu dengan Dennis Smith, pemilik syarikat rakaman Sawmills, yang beribu pejabat di Cornwall, England. Pertemuan ini akhirnya dilanjutkan dengan rakaman rasmi pertama Muse iaitu EP Muse yang menggunakan label Sawmills, Dangerous. EP kedua mereka, Muscle Museum, meraih peringkat ke-3 di carta muzik indie dan mendapat perhatian daripada wartawan muzik berpengaruh British, Steve Lamacq, serta majalah muzik mingguan NME. Dennis Mills kemudian membantu membangunkan syarikat muzik Taste Media, yang dibuat khas untuk Muse (Muse menggunakan label ini untuk 3 album pertama mereka). Ini merupakan perkara yang sangat menguntungkan untuk Muse kerana mereka dapat mempertahankan keunikan muzik mereka pada awal kerjaya mereka.

Biarpun EP ke-2 mereka amat berjaya, banyak syarikat rakaman England tetap enggan menyokong Muse, dan banyak orang dalam industri muzik menganggap muzik Muse terlalu mirip dengan Radiohead sebagaimana kugiran baru UK lain pada masa itu. Namun, syarikat Maverick Records dari A.S. mempromosikan Muse untuk beraksi beberapa kali di Amerika Syarikat hingga akhirnya mengambil mereka sebagai artis rakaman berkontrak pada 24 Disember 1998. Sekembalinya dari Amerika, Taste Media mendapatkan kontrak untuk Muse di syarikat-syarikat rakaman di Eropah dan Australia. John Leckie, yang menjadi penerbit album untuk Radiohead, Stone Roses, "Weird Al" Yankovic dan The Verve, menjadi penerbit untuk album pertama Muse, Showbiz.

Pelancaran album ini diikuti dengan penampilan pembantu dalam jelajah kumpulan Foo Fighters dan Red Hot Chili Peppers di Amerika Syarikat. Pada tahun 1999 dan 2000, Muse mengadakan persembahan pada beberapa festival muzik di Eropah dan Australia, dan mengumpulkan banyak peminat baru di Eropah Barat.

2001-2002: Origin of Symmetry dan Hullabaloo Soundtrack

Album kedua mereka, Origin of Symmetry, dengan John Leckie sebagai penerbit, mengandungi muzik yang lebih berat dan gelap, dengan suara bes yang dalam dan memutarbelitkan. Muse bereksperimen dengan alat-alat muzik yang tidak biasa digunakan, seperti organ gereja, melotron, dan peralatan dram tambahan. Muse lebih banyak mengutamakan suara bernada tinggi Bellamy, dengan alunan arpeggio gitar dan permainan piano yang terdengar jelas, yang diinspirasikan dari gerakan romantisme khususnya pemuzik Rusia Sergei Rachmaninoff dan Tchaikovsky. Beberapa lagu seperti "Space Dementia" memiliki unsur klasik yang lebih kental oleh muzik Rachmaninoff. Bellamy juga menyatakan adanya pengaruh dari gitaris ternama Jimi Hendrix dan Tom Morello (gitaris Rage Against the Machine dan Audioslave) dalam melodi gitar pada beberapa lagu terakhir dalam album ini. Lagu saduran "Feeling Good" karya asal Anthony Newley dan Leslie Bricusse serta dipopularkan oleh Nina Simone turut dimuatkan dalam album ini.

Origin of Symmetry memperoleh penilaian dari pelbagai pengkritik muzik. Dean Carlson dari Allmusic menilai permainan Muse terlalu menyerupai Radiohead, dan menganggap lagu-lagu mereka terlalu berlebihan dan sukar diterima." Sebaliknya, Roger Morton dari NME memberikan nilai 9/10 untuk album ini, mengulas sisi yang gelap dan berani dari Muse, bahkan menilai bahawa Bellamy lebih 'gila' dari Thom Yorke, vokalis Radiohead. Album ini berpotensi untuk menjadikan Muse semakin terkenal di Amerika Syarikat, tapi Maverick tidak setuju dengan gaya vokal Bellamy yang dianggap tidak sesuai untuk penyiaran radio dan meminta Muse untuk mengubah beberapa lagu mereka sebelum dilancarkan di A.S. Muse menolak permintaan ini dan meninggalkan syarikat rakaman Maverick, yang mengakibatkan Origin of Symmetry tidak dapat dilancarkan di Amerika (album ini akhirnya dilancarkan di daerah tersebut pada 20 September 2005, setelah Muse mengikat kontrak dengan Warner).

Penampilan Muse sepanjang promosi album Origin of Symmetry berjaya menarik perhatian peminat dan membangunkan reputasi Muse sebagai kugiran dengan penampilan secara langsung yang luar biasa. Reputasi ini mendorong Muse melancarkan Hullabaloo Soundtrack, DVD yang memuatkan penampilan mereka di Le Zénith di Paris, Perancis pada 2001. Lalu secara bersamaan, mereka juga melancarkan album ganda yang berisi sisi-B dan rakaman dari penampilan di Le Zenith. Single sisi-A ganda juga dilancarkan, dengan dua lagu baru iaitu "Dead Star" dan "In Your World".

Pada edisi Februari 2006 majalah Q Magazine, album Origin of Symmetry menempati tempat ke-74 dalam senarai 100 album terbaik sepanjang zaman para pembaca majalah tersebut.